**РАМКОВО СПОРАЗУМЕНИЕ**

**№** ................../................................**г.**,

**За възлагане на централизирана обществена поръчка с предмет:**

**„Услуги по почистване, щадящи околната среда”**

Днес, ................. 2017 г., в гр.София, между:

**МИНИСТЕРСТВОТО НА ФИНАНСИТЕ,** с адрес: Република България, гр. София 1040, ул. "Г. С. Раковски" № 102, ЕИК 000695406, представлявано от Владислав Горанов – министър на финансите и Централен орган за покупки (ЦОП), наричано по-долу **ВЪЗЛОЖИТЕЛ,** от една страна,

и

1. ......................................................................................................................................................

със седалище и адрес на управление:.............................................................................................,

ЕИК ......................................................, представлявано от ..................................................... (*име и длъжност*)

2............................

3..............................

4.............................

5............................

6.............................

наричани по-долу „**ИЗПЪЛНИТЕЛИ”,** от друга страна,

във връзка с проведена електронна открита процедура за сключване на рамково споразумение за възлагане на централизирана обществена поръчка с предмет: **„Услуги по почистване, щадящи околната среда”** и Решение № …………………от …………………год. на **ВЪЗЛОЖИТЕЛЯ** за определяне на **ИЗПЪЛНИТЕЛИ**, се сключи настоящото рамково споразумение.

Страните се споразумяха за следното:

**I. ПРЕДМЕТ НА РАМКОВОТО СПОРАЗУМЕНИЕ**

 Чл.1. **ВЪЗЛОЖИТЕЛЯТ** възлага, а всеки от **ИЗПЪЛНИТЕЛИТЕ** приема да предоставя услуги, щадящи околната среда за комплексно почистване на сгради и помещения, съгласно условията на това рамково споразумение, техническата спецификация на **ВЪЗЛОЖИТЕЛЯ** (Приложение 1), технически предложения на **ИЗПЪЛНИТЕЛИТЕ** (Приложение 2 - в СЕВОП) и ценови предложения на **ИЗПЪЛНИТЕЛИТЕ** (Приложение 3 - в СЕВОП), които са неразделна част от рамковото споразумение.

 Чл.2. Видовете дейности по почистване, честота на изпълнение, количествата работа и други специфични условия се определят от **ИНДИВИДУАЛНИТЕ ВЪЗЛОЖИТЕЛИ** в изпращаните от тях покани при провеждането на процедурите по реда на чл. 82, ал. 4 от ЗОП за сключване на договори въз основа на настоящото рамково споразумение.

 Чл.3. Страните по настоящото рамково споразумение се съгласяват услугите по чл. 1 да се осъществят в полза и за нуждите на органите на изпълнителната власт и техните администрации по чл.4, ал.1, т. 1, 2 и 3 от ПМС № 385/2015 г., наричани по-долу **ИНДИВИДУАЛНИ ВЪЗЛОЖИТЕЛИ**.

**ІІ. СТОЙНОСТ НА РАМКОВОТО СПОРАЗУМЕНИЕ. ЦЕНИ И НАЧИН НА ПЛАЩАНЕ**

 Чл.4 (1) (1) Максималната стойност на рамковото споразумение е ……. (вписва се прогнозната стойност на поръчката) лева без ДДС, която не може да бъде надхвърляна в хода на изпълнението му.

 (2) Предложените от ИЗПЪЛНИТЕЛИТЕ единични цени в лева без ДДС по видове дейности съгласно Ценовите им предложения по процедурата за сключване на рамково споразумение, не могат да бъдат надвишавани за срока на действие на рамковото споразумение, както и за сроковете на действие на сключените въз основа на него договори. изпълнителиТЕ по рамковото споразумение се задължават в офертите си, представени в процедурата по чл. 82, ал. 3 от ЗОП, да предлагат единични цени по видове дейности почистване, същите или по-ниски от съответните цени, предложени в ценовите им оферти в процедурата за сключване на рамковото споразумение, но не по-високи от тях. Оферираните на втория етап единични цени в лева без ДДС остават непроменени за срока на изпълнение на договора.

(2) Размерът, редът и условията на заплащане на услугите по почистване по всеки договор, сключен въз основа на настоящото споразумение, подлежат на детайлно уреждане във всеки договор, сключван въз основа на рамковото споразумение.

(3) Въз основа на рамковото споразумение **индивидуалните възложители** сключват договор на стойност, съобразена с техните нужди и в рамките на утвърдените им бюджети.

**ІІІ. СРОК НА РАМКОВОТО СПОРАЗУМЕНИЕ**

Чл.5. Настоящото рамково споразумение влиза в сила от момента на неговото сключване със срок за предоставяне на услугата от 01.02.2018 г. до 31.01.2021г. (36 месеца)

**ІІІ. ИЗБОР НА ИЗПЪЛНИТЕЛ ПО ДОГОВОР, СКЛЮЧВАН ВЪЗ ОСНОВА НА РАМКОВОТО СПОРАЗУМЕНИЕ И РЕД ЗА СКЛЮЧВАНЕ НА ДОГОВОРИ С НЕГО**

Чл.6. (1) Настоящото рамково споразумение е споразумение, при което не са определени всички условия, съгласно чл. 82, ал. 3 от ЗОП.

(2) Договор въз основа на рамковото споразумение може да бъде сключван от всяко от лицата съгласно чл.4, ал. 1, т. 1, 2 и 3 от ПМС № 385/2015 г.

(3) Процедурите на вътрешен конкурентен избор по чл.82, ал.3 и 4 от ЗОП се провеждат чрез Системата за електронно възлагане на обществени поръчки СЕВОП, освен ако Централният орган не e указал друго.

Чл.7. (1) На основание чл. 82, ал. 4 от ЗОП **ИНДИВИДУАЛНИТЕ ВЪЗЛОЖИТЕЛИ** отправят писмена покана по образец (Приложение 5) за услуги по почистване, щадящи околната среда до всички **ИЗПЪЛНИТЕЛИ** по рамковото споразумение за всеки договор, който възнамеряват да сключат.

 (2) **ИНДИВИДУАЛНИЯТ ВЪЗЛОЖИТЕЛ** посочва в поканата: срокът, за който възнамерява да сключи договор; информация за сградите и помещенията, обект на почистване, видове, описание, натовареност, подходящ времеви пояс за почистване и т.н.; изискванията на възложителя относно видовете дейности по почистване, количествата на отделните дейности /квадратура, брой/, желаната честота на изпълнението им; изискванията на възложителя за осигуряване на минимален брой зает персонал; стойност на договора и размера на гаранцията за изпълнение; ред и срок за запознаване на място с обектите на поръчката; срокът за представяне на оферти, който не може да бъде по-кратък от 10 дни; дата и час за отваряне на представените оферти. Поканата трябва да съдържа и окончателен вариант на проекта на договор, изготвен от **ИНДИВИДУАЛНИЯ ВЪЗЛОЖИТЕЛ** съобразно образеца в документацията за участие в процедурата, обявена от ЦОП, както и други образци на документи, изготвени от **ИНДИВИДУАЛНИЯ ВЪЗЛОЖИТЕЛ** и посочени в поканата.

 (3) В образеца на ценово предложение в СЕВОП **ИНДИВИДУАЛНИЯТ ВЪЗЛОЖИТЕЛ** има право да избере само един от вариантите за текущо почистване ТП 1 (от б. „а“ до б. „з“), а за всички избрани дейности следва да посочи количества /обем работа (квадратури, бройки и т.н.), както и периодичност на извършване на всяка дейност за срока на договора (брой пъти).

(4) След изтичане на срока за получаване на оферти **ИНДИВИДУАЛНИЯТ ВЪЗЛОЖИТЕЛ** назначава комисия за разглеждането и класирането на офертите по критерий „най-ниска цена”.

(5) **ИЗПЪЛНИТЕЛИТЕ** по рамковото споразумение участват със същия ЕЕДОП, който са подали при централизираната открита процедура и не подават нов такъв, освен ако не е настъпила съществена промяна в обстоятелствата, посочени в ЕЕДОП при откритата централизирана процедура. **ИНДИВИДУАЛНИЯТ ВЪЗЛОЖИТЕЛ** изисква деклариране на отсъствие на обстоятелствата по чл.54, ал.1, т.7 от ЗОП в провежданата от него мини-процедура.

 (6) Комисията разглежда офертите, като преценява съответствието им с изискванията на **ИНДИВИДУАЛНИЯ ВЪЗЛОЖИТЕЛ**, описани в поканата. Комисията има право да изисква допълнително представяне на документи, когато липсващите документи са „документи за подбор”.

(7) В процедурата по чл. 82, ал. 3 от ЗОП, СЕВОП не позволява на **ИЗПЪЛНИТЕЛИТЕ** да предлагат нулева стойност, нито единични цени, по-високи от договорените по рамковото споразумение, нито да оставят празен ред в образеца на ценово предложение. СЕВОП замества автоматично липсващата/завишената/нулевата стойност със съответната по настоящото рамково споразумение.

(8) Класирането на **ИЗПЪЛНИТЕЛИТЕ** се извършва във възходящ ред, като на първо място се класира участникът, предложил най-ниска цена, а на последно – участникът, предложил най-висока. Комисията провежда публично жребий (извън СЕВОП) за определяне на изпълнител, в случай, че са класирани на първо място две или повече оферти с еднакви цени.

 (9) **ИНДИВИДУАЛНИЯТ ВЪЗЛОЖИТЕЛ**, след проведената процедура на вътрешен конкурентен избор, избира за **ИЗПЪЛНИТЕЛ** на договора класираният на първо място **ИЗПЪЛНИТЕЛ**.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.8. (1) **ВЪЗЛОЖИТЕЛЯТ** има право да извършва проверки на документите на **ИЗПЪЛНИТЕЛЯ**, свързани с изпълнението на настоящото рамково споразумение и на сключваните въз основа на него договори.

(2) По всяко време на изпълнение на договора **ВЪЗЛОЖИТЕЛЯТ** има право да изисква от **ИЗПЪЛНИТЕЛИТЕ** информацията, свързана с изпълнение на договорите, сключени въз основа на настоящето споразумение.

(3) **ВЪЗЛОЖИТЕЛЯТ** има право да иска изпълнението на услугите по настоящото рамково споразумение и на сключваните въз основа на него договори в срок, по реда и при условията, договорени между страните.

 (4) **ВЪЗЛОЖИТЕЛЯТ** има право да поиска от **ИЗПЪЛНИТЕЛИТЕ** по време на целия период на договорите, сключени въз основа на настоящето рамково споразумение, да предоставят необходимите доказателства, че използваните от тях продукти за почистване отговарят на основните зелени критерии – химически изисквания към състава им, описани в Указанията за участие в процедурата за сключване на рамково споразумение.

 (5) **ВЪЗЛОЖИТЕЛЯТ** има право да изисква и да взема проби за изпитване от всички продукти за почистване, които **ИЗПЪЛНИТЕЛИТЕ** използват по време на целия период на договорите, сключени въз основа на настоящето рамково споразумение, за да проверява съответствието на техния химически състав с основните зелени критерии.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛИТЕ**

Чл.9. Всеки един от **ИЗПЪЛНИТЕЛИТЕ** има право да изисква от **ВЪЗЛОЖИТЕЛЯ** и **ИНДИВИДУАЛНИТЕ ВЪЗЛОЖИТЕЛИ** информацията, необходима му за качественото изпълнение на услугите по чл. 1.

Чл.10. Всеки един от **ИЗПЪЛНИТЕЛИТЕ** се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

1. Да извърши качествено, в срок и с грижата на добър търговец услугите по предмета на това рамково споразумение и съобразно другите условия, предвидени в конкретния договор, сключен въз основа на това рамково споразумение;

2. Да подава оферта в отговор на всяка писмена покана за сключване на договор за услуга, отправена до него от **ИНДИВИДУАЛЕН ВЪЗЛОЖИТЕЛ**, като предлаганите в офертата му условия не трябва да са по-неизгодни за **ИНДИВИДУАЛНИЯ ВЪЗЛОЖИТЕЛ** от постигнатите по рамковото споразумение;

3. Да оферира единични цени в лева без ДДС по видове дейности съгласно ценовата му оферта в процедурата за избор на конкретен Изпълнител по договор, не по-високи от вече предложените от него в процедурата за сключване на настоящото рамково споразумение;

 4. Да извършва посочените дейности в чл. 1, ал. 1 със свои технически средства и материали, като качеството на услугите да отговаря на здравните, хигиенните и професионалните изисквания за този вид дейност;

 5. Да осигури достатъчен персонал, притежаващ необходимата квалификация, за качественото изпълнение на услугите;

6. Да използва почистващите продукти от списъка, представен в ЕЕДОП, при извършване на услугата;

 7. За изпълнение на услугите по чл.1 трябва да ползва почистващи продукти от Списъка с почистващи продукти (Приложение 4), които отговарят на основните екологични критерии - химически изисквания към състава им, описани в Указанията за участие в процедурата за сключване на рамково споразумение;

 8. При поискване от **ВЪЗЛОЖИТЕЛЯ** да представи доказателства и/или проби за изпитване от почистващите продукти, които използва за изпълнение на услугите по чл.1;

9. Да предостави достъп до документите, свързани с изпълнението на настоящото рамково споразумение и на сключваните въз основа на него договори, на упълномощени представители на **ИНДИВИДУАЛНИЯ ВЪЗЛОЖИТЕЛ**, с цел осъществяване на контрол по изпълнението на дейностите по рамковото споразумение и на сключваните въз основа на него договори.

**VII. УВЕДОМЛЕНИЯ МЕЖДУ СТРАНИТЕ И ЛИЦА ЗА КОНТАКТ**

Чл.11. (1) Адресите за уведомления на страните и лицата за контакт са както следва:

Лица за контакт от страна на **ВЪЗЛОЖИТЕЛЯ**:

1. ........................................ /име, длъжност, телефон, факс, електронна поща, адрес/.

2. ........................................ /име, длъжност, телефон, факс, електронна поща, адрес/.

Лица за контакт от страна на **ПОТЕНЦИАЛНИТЕ ИЗПЪЛНИТЕЛИ:**

**ИЗПЪЛНИТЕЛ 1:**

 ........................................ /име, длъжност, телефон, факс, електронна поща, адрес/.

**ИЗПЪЛНИТЕЛ 2:**

.......................................... /име, длъжност, телефон, факс, електронна поща, адрес/.

**ИЗПЪЛНИТЕЛ 3:**

 ........................................ /име, длъжност, телефон, факс, електронна поща, адрес/.

**ИЗПЪЛНИТЕЛ 4:**

.......................................... /име, длъжност, телефон, факс, електронна поща, адрес/.

**ИЗПЪЛНИТЕЛ 5:**

 ........................................ /име, длъжност, телефон, факс, електронна поща, адрес/.

**ИЗПЪЛНИТЕЛ 6:**

 ........................................ /име, длъжност, телефон, факс, електронна поща, адрес/.

 (2) Всички уведомления, направени между страните по рамковото споразумение, следва да са на български език, в писмена форма.

**VIІI. ГАРАНЦИЯ ЗА ИЗПЪЛНЕНИЕ**

 Чл.12. При сключването на всеки конкретен договор въз основа на рамковото споразумение, съответният **ПОТЕНЦИАЛЕН ИЗПЪЛНИТЕЛ** представя гаранция за изпълнение на договора в размер до 5 % от стойността му, съгласно условията на договора.

### Х. ПРЕКРАТЯВАНЕ НА РАМКОВОТО СПОРАЗУМЕНИЕ. САНКЦИИ

 Чл.13. (1) При неизпълнение или системно лошо изпълнение на задълженията по рамковото споразумение и по сключените въз основа на него договори, **ВЪЗЛОЖИТЕЛЯТ** има право да прекрати едностранно настоящото рамково споразумение със съответния **ИЗПЪЛНИТЕЛ** с четиринадесет дневно писмено предизвестие. Под „неизпълнение” съгласно предходното изречение се разбират и случаи, при които съответният **ИЗПЪЛНИТЕЛ** по време на изпълнението на рамковото споразумение и/или по време на изпълнението на сключван въз основа на рамковото споразумение договор не подаде оферта в отговор на покана на **ИНДИВИДУАЛЕН ВЪЗЛОЖИТЕЛ,** или когато негово виновно действие или бездействие е довело до ограничаване на конкуренцията в мини процедурата**.** Под „системно” се разбират три и повече пъти.

 (2) **ВЪЗЛОЖИТЕЛЯТ** може да прекрати настоящото рамково споразумение със съответния **ИЗПЪЛНИТЕЛ** при констатиран конфликт на интереси - с изпращане на едностранно писмено уведомление.

Чл.14. **ВЪЗЛОЖИТЕЛЯТ** може да прекрати настоящото рамково споразумение с едномесечно писмено предизвестие, когато установи, че няма икономическа изгода от него.

Чл. 15 (1) За неподаване на оферта в отговор на покана на **ИНДИВИДУАЛЕН ВЪЗЛОЖИТЕЛ**, **ИЗПЪЛНИТЕЛИТЕ** дължат на **ВЪЗЛОЖИТЕЛЯ** неустойка в размер на 1% от прогнозната стойност на конкретния договор, но не повече от 10% от обявената прогнозна стойност на рамковото споразумение.

(2) В случаите, в които определеният за **ИЗПЪЛНИТЕЛ** в процедурата по чл.82, ал. 3 от ЗОП откаже да сключи договор, същият дължи на **ВЪЗЛОЖИТЕЛЯ** неустойка в размер на 1% от цената на несключения договор, но не повече от 10% от обявената прогнозна стойност на рамковото споразумение.

Чл.16. **ВЪЗЛОЖИТЕЛЯТ** прекратява настоящото рамково споразумение и при достигане на неговата максимална стойност.

Чл.17. При прекратяване на рамковото споразумение по настоящия раздел, **ВЪЗЛОЖИТЕЛЯТ** не дължи неустойки, лихви, пропуснати ползи или други обезщетения на когото и да било от **ИЗПЪЛНИТЕЛИТЕ**.

**XI. ДРУГИ УСЛОВИЯ**

Чл.18. Страните ще решават споровете, възникнали при или по повод изпълнението на настоящото рамково споразумение по взаимно съгласие и с допълнителни споразумения, а при непостигане на такива спорът ще се отнася за решаване пред компетентния съд на територията на Република България по реда на Гражданския процесуален кодекс.

Чл.19. За неуредените в настоящото рамково споразумение въпроси се прилагат разпоредбите на действащото българско законодателство.

Чл.20. Настоящото рамково споразумение се подписа в ..................... еднообразни екземпляра - два за **ВЪЗЛОЖИТЕЛЯ** и по един за всеки от **ИЗПЪЛНИТЕЛИТЕ.**

Чл.21. Неразделна част от настоящото рамково споразумение са следните приложения:

1. Техническа спецификация на **ВЪЗЛОЖИТЕЛЯ** и разяснения по документацията за участие (Приложение № 1);

2. Технически предложения на **ИЗПЪЛНИТЕЛИТЕ** (Приложение № 2 - в СЕВОП);

3. Ценови предложения на **ИЗПЪЛНИТЕЛИТЕ** (Приложение № 3 - в СЕВОП);

4. Списък на почистващите продукти на всеки един от **ИЗПЪЛНИТЕЛИТЕ** (Приложение № 4).

5. Образец на Покана по чл.82, ал.4 от ЗОП (Приложение № 5).

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛИ:** |
| .............................................. **ВЛАДИСЛАВ ГОРАНОВ -** **МИНИСТЪР НА ФИНАНСИТЕ И ЦЕНТРАЛЕН ОРГАН ЗА ПОКУПКИ** | 1.............................................2............................................3............................................ | 4............................................5............................................6.......................................... |